JKW-KABAB-02-KHA-006-wylie
@#/__/bzhi pa'i dbang dang rjes su 'brel ba rdo rje'i thol glu rig stong zung 'jug ces bya ba//__@#/__/a ho/__/rtag chad mtshan ma'i chos kun zung 'jug tu rol pas/__/'pho med lhan skyes bde stong dbyer med kyi ngo bo/__/nyer len zag bral blo 'das gnyug ma yi gshis lugs/__/rig stong zung 'jug nyid sku'i bla ma de mkhyen no/__/ye shes rdo rjer rol par byin gyis rang rlobs shig__/ngo bo stong nyid brjod bral skye med kyi ngang nas/__/rang bzhin gsal khyab phra ba'i ye shes su smin pas/__/thugs rje 'khor 'das mnyam nyid sna tshogs kyi rol pa/__/bsam gyis mi khyab tha mal yid dpyod ky-is mi mtshon/__/ngang bzhag 'du 'bral spangs pa'i chos sku yi klong du/__/lam mchog grol bzhi'i gding gis rtog tshogs kyi 'khrul pa/__/skye 'gag snga phyi bral ba'i lhun grub kyi rol pas/__/dbyer med rnam pa kun gyi mchog ldan du shar ro/__/sgron bzhi'i 'dzum zer gsar pa'i pho nya yis bsus pas/__/snang bzhi'i lam du mtshan ma'i 'khrul chos kun zad de/__/thig le bzhi yi 'gros kun dbu ma ru bsngags nas/__/nang gsal khyad chos drug ldan sku bzhi ru thim mo/__/mthar thug gzung 'dzin yul las rnam grol gyi rig pa/__/so skye'i blo yis ma gos bsam bral gy-i ngo bor/__/sku dang ye shes mdzad pa phrin las la rol pas/__/lhun gyis grub pa'i ye shes brnyes pa ru shog cig__/ces dbang bzhi'i lam khyer dang mthun par mdo tsam du smos pa 'di yang dus kyi rgyal po tshes bcu'i 'du ba'i tshe gang shar du blangs pa dza yan+tu//__//